Z A P I S N I K
 
19. sjednice Vijeća Mjesnog odbora Mlinovi,
održane u četvrtak 22. prosinca 2022.
u MO Mlinovi, Jahorinska 5,
s početkom u 18.00 sati 
 
 
Nazočni  članovi Vijeća:
Sendi Numan, predsjednik Vijeća
Silva Vresk, potpredsjednica Vijeća
Marko Erdeljac, član Vijeća
Zlatko Domljan, član Vijeća
 
Nenazočni  članovi Vijeća:
Gordan Vergles, član Vijeća
 
Sjednicu vodi Sendi Numan, predsjednik Vijeća
Zapisnik – Silva Vresk, potpredsjednica Vijeća
 
             Predsjednik Vijeća MO Mlinovi konstatira da je na sjednici prisutno 4 od 5 članova Vijeća.
             Potpredsjednica Vijeća MO Mlinovi snima sjednicu o čemu su nazočni obaviješteni. 
             Predsjednik Vijeća MO Mlinovi daje na glasanje zapisnik sa 18. sjednice koji je jednoglasno prihvaćen.
             Član Vijeća Zlatko Domljan predlaže dopunu dnevnog reda novom točkom Spomenik poginulim i nestalim braniteljima Domovinskog rata sa područja Mlinova. Predsjednik Vijeća MO Mlinovi daje na glasanje predloženu dopunu dnevnog reda koji nije prihvaćen. 3 glasa PROTIV i 1 glas ZA (član Vijeća Zlatko Domljan). O predloženoj problematici raspravljati će se pod točkom 3. Pitanja, prijedlozi i obavijesti.  
             Predsjednik Vijeća MO Mlinovi daje na glasanje predloženi dnevni red 19. sjednice koji je prihvaćen sa 3 glasa ZA i jedna PROTIV (Zlatko Domljan, član Vijeća).  
 
             Na sjednici je prisutna i gđa Mirela Gašpert Bertić iz Gradske četvrti Podsljeme.
 
 
DNEVNI RED:
 
1. Tekuća problematika
2. Zahtjevi za korištenje prostora
3. Pitanja, prijedlozi i obavijesti
 
 
1) Tekuća problematika
 
Predsjednik Vijeća se na početku sjednice izvještava ostale o svojim aktivnostima od zadnje sjednice:
 
1.1. Predsjednik Vijeća je slao mailom 27. studenoga 2022. zahtjev za novu klupu ispred dućana Spar nakon čega je ista postavljena u roku cca 10 dana.
 
1.2. Predsjednik Vijeća je slao mailom krajem studenoga 2022. Uredu za održavanje zahtjev za postavljanje rešetke ispred ulaza u prostor mjesne samouprave Jahorinska 5 za koje do dana održavanja sjednice nije dobiven odgovor.
 
1.3. Predsjednik Vijeća je dobio informaciju da su iz Gradskog ureda za promet bili na očevidu u Jahorinskoj ulici. Prema dobivenoj informaciji prijedlozi će biti upućeni na odobrenje predmetnom Uredu:
1. postavljanje prometnog znaka ograničenja brzine na 30 km/h sa zonom usporenog prometa,
2.nova regulacija prometa Alanskim stubama između Lovćenske i Jahorisnke ulice i to promjenom smjera kretanja vozila. Novi smjer kretanja vozila Alanskim stubama - Jahorinskom ulicom prema Lovćenskoj ulici (odozdo prema gore).
 
1.4. Predsjednik Vijeća je dobio informaciju u vezi dječjeg parka nasuprot dućana Spar da će se jedan element (sprava) u dječjem parku (jedan od tobogana) zamijenio trampolinom.
 
1.5. Predsjednik Vijeća komentira pozive građana u vezi žutih vrećica za plastiku i metal da nisu dostavljene u pojedinim dijelovima Mlinova. Predsjednik Vijeća ponavlja da se na stranicama Zagrebačkog holdinga nalazi broj besplatnog info telefona 072 500 400 na koji se može nazvati i pitati sve informacije o žutim vrećicama, doći ih osobno preuzeti i prijaviti da nisu zaprimljene.  
 
 
2) Zahtjevi za korištenje prostora
 
             Gđa Mirela Gašpert Bertić iz Gradske četvrti Podsljeme daje uvodno par informacija u vezi zaprimljenih zahtjeva za korištenje prostora. Dva (2) dosadašnja korisnika prostora su odustala od korištenja prostora u 2023. (Udruga Tutor i Udruga plesnih umjetnika). Napominje da će se na području grada Zagreba vjerojatno u 2023. početi naplaćivati korištenje prostora mjesne samouprave. Kada će to biti i koje cijene će biti za sada se još ne zna.
Vezano uz zaprimljene zahtjeve gđa Mirela komentira da postoje vrlo male promjene u odnosu na postojeće termine korisnika prostora u 2022. godini te da se zahtjevi za nove termine dva korisnika preklapaju s postojećim terminima drugih korisnika.
Jedan novi korisnik je udruga ZSSR „Sport za sve“.
 
Nakon provedene rasprave Vijeće MO Mlinovi donosi zaključak sa 3 glasa ZA i 1 PROTIV (Zlatko Domljan, član Vijeća) vezano uz dopunjeni zahtjev udruge Karate klub Kaptol (subotom i nedjeljom dodatno 2 sata u odnosu na postojeći zahtjev za 2022.)
 
Za udrugu Zlatni Lotos VMO Mlinovi jednoglasno donosi zaključak da se odobrava produženi termin korištenja velike dvorane nedjeljom od 16:00 – 22:00 sata, a novi zahtjev za termin utorkom od 19:00 – 20:00 se ne odobrava jer je isti već zauzet. Zahtjev za čitaonicu u četvrtak u terminu 18:00 – 19:30 se odobrava.

Vezano uz nadopunu prijave korisnika Zlatni Lotos za korištenje prostora od 29. prosinca 2022. velika dvorana u utorak i četvrtak u terminu 10:00-12:00 sati  VMO Mlinovi donosi zaključak da se odobrava traženi novi termini sa 3 glasa ZA (Potpredsjednica Vijeća Silva Vresk, član Vijeća Zlatko Domljan i član Vijeća Gordan Vergles),  i 2 PROTIV (Predsjednik Vijeća Sendi Numan i član Vijeća Marko Erdeljac).
 
Za ostale korisnike VMO Mlinovi jednoglasno donosi zaključak da raspored ostaje isti kao u 2022. a da korisnici s novim zahtjevima u terminima koji se preklapaju sa postojećim rasporedom pronađu drugi slobodan termin.
 
Usvojeni raspored korištenja prostora MS Mlinovi za razdoblje 01.01.2023. do 31.12.2023. godine za korisnike koji su dostavili zahtjeve za korištenje prostora, i to kako slijedi:
 
VELIKA DVORANA
 
1. Karate klub Kaptol, ponedjeljak, utorak, srijeda i četvrtak u terminu 16:00-19:00 sati, petak u terminu 16:00-20:00 sati, subota i nedjelja u terminu 10:00-14:00 sati.
Odobrava se korištenje uredske prostorije za presvlačenje djece svaki dan u vrijeme treninga
 
2. Sportska udruga „MG“, ponedjeljak i srijeda u terminu 19:00-21:30 sati
 
3. Hrvatski liječnički Zbor – Sportsko Društvo, ponedjeljak u terminu 21:30-23:00 sata i četvrtak u terminu 19:00-23:00 sata
 
4. Stolnoteniski klub Mlinovi, utorak u terminu 19:00-22:30 sata, petak u terminu 20:00-22:30 sati, subota u terminu 14:00-18:00 sati
 
5. Centar Zlatni Lotos, utorak i četvrtak u terminu 10:00-12:00 sati i nedjelja u terminu 16:00-22:00 sati
 
6. ZSSR „Sport za sve“, ponedjeljak, srijeda i petak u terminu 08:00-10:00
 
 
ČITAONICA
 
1. SDP Mlinovi, petak u terminu 18:00-19:30 sati
 
2. Stranka ZAGREB JE NAŠ, srijeda u terminu 19:00-21:00 sati
 
3. Hrvatska demokratska zajednica (HDZ) Mlinovi, utorak u terminu 18:00 do 20:00 sati
 
4. Udruga Zlatni Lotos, četvrtak u terminu 18:00 do 19:30 sati
 
 
Novi zahtjevi korisnika prostora za termine koji su već zauzeti nisu prihvaćeni.
 
Uputa je da bi Karate klub Kaptol nakon svakog treninga trebao maknuti podlogu.
 
Navedeni korisnici prostora u zgradi mjesne samouprave u Mlinovima, Jahorinska 5, prema navedenom rasporedu, duži su pridržavati se i primjenjivati preporuke Nacionalnog stožera kao i uvjete korištenja i održavanja prostora.
  
 
3) Pitanja, prijedlozi i obavijesti
 
3.1. Spomenik poginulim i nestalim braniteljima Domovinskog rata sa područja Mlinova
 
           Član Vijeća Zlatko Domljan zamolio je nazočne pojašnjenje da li je spomenik poginulim i nestalim braniteljima Domovinskog rata sa područja Mlinova gotov i treba ga samo postaviti ili je u fazi izrade. Predsjednik Vijeća daje informacije kojima raspolaže, da je došlo do izmjene idejnog rješenja (fizičkog izgleda) spomenika na zahtjev obitelji poginulih i nestalih branitelja Domovinskog rata sa područja Mlinova. Predsjednik Vijeća je prema uputi Grada prikupio suglasnosti i napisao zahtjev prema Povjerenstvu za ploče za označavanje imena ulica i trgova, spomenike, skulpture, spomen-ploče i sakralna obilježja. Spomenuto Povjerenstvo se od osnivanja niti jednom nije sastalo i nije se službeno očitovalo. Povjerenstvo treba izglasati odobrenje za spomenik nakon čega će biti raspisan natječaj za javnu nabavu za odabir izvođača radova.
 
VMO Mlinovi jednoglasno donosi zaključak kojim se traži od Gradske četvrti Podsljeme da pošalje upit prema Povjerenstvu za ploče za označavanje imena ulica i trgova, spomenike, skulpture, spomen-ploče i sakralna obilježja s upitom da li je održana planirana sjednica u studenome te ako nije ujedno i požurnicu za njezino hitno održavanje.
 
VMO Mlinovi traži da  Gradska četvrt Podsljeme pošalje dopis Gradskom uredu za branitelje u vezi situacije s neodržavanjem sjednice Povjerenstva za ploče za označavanje imena ulica i trgova, spomenike, skulpture, spomen-ploče i sakralna obilježja. Predlaže se da Gradski ured za branitelje stupi u kontakt s Povjerenstvom i zamoli da se sjednica što prije održi.
 
3.2. Provjera odvoda i čišćenje šahtova na ulici Mlinovi od broja 89 do broja 111
Vezano za pozive građana VMO Mlinovi traži provjeru odvoda i čišćenje šahtova na ulici Mlinovi od broja 89 do 111.
 
Sjednica završena u 19:07 sati.


KLASA: 024-08/22-003/2517
URBROJ: 251-13-11-2/003-22-2

                 Zapisnik sastavila:
	Silva Vresk, potpredsjednica Vijeća   
                                                                                
	    







                                                                                                               Predsjednik Vijeća
Mjesnog odbora Mlinovi
                                                                                                            Sendi Numan


